โปรดเกล้าฯ ตั้ง พล.ร.อ.พงษ์เทพ เป็นองคมนตรี
สมเด็จพระเจ้าอยู่หัว โปรดเกล้าฯ แต่งตั้ง พล.ร.อ.พงษ์เทพ หนูเทพ เป็นองคมนตรี พร้อมทั้งโปรดเกล้าฯ พระองค์โสม แทนพระองค์บำเพ็ญกุศลคล้ายวันสวรรคต ร.88 มิ.ย. 2560 ราชกิจจานุเบกษา เผยแพร่ ประกาศ แต่งตั้งองคมนตรี สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าโปรดกระหม่อมให้ประกาศว่าตามที่ทรงพระกรุณาโปรดเกล้าโปรดกระหม่อมแต่งตั้งองคมนตรี ตามประกาศลงวันที่ 23 ธ.ค. พ.ศ. 2559 แล้วนั้น บัดนี้ ทรงพระราชดําริเห็นเป็นการสมควรแต่งตั้งองคมนตรีเพิ่มขึ้นอาศัยอํานาจตามความในมาตรา 10 และมาตรา 11 ของรัฐธรรมนูญแห่งราชอาณาจักรไทย พุทธศักราช 2560 จึงทรงพระกรุณาโปรดเกล้าโปรดกระหม่อมแต่งตั้ง พลเรือเอก พงษ์เทพ หนูเทพ เป็น องคมนตรี ทั้งนี้ ตั้งแต่บัดนี้เป็นต้นไปประกาศ ณ วันที่ 8 มิ.ย. พ.ศ. 2560 เป็นปีที่ 2 ในรัชกาลปัจจุบัน ผู้รับสนองพระราชโองการ พล.อ.เปรม ติณสูลานนท์ ประธานองคมนตรีสมเด็จพระเจ้าอยู่หัวมหาวชิราลงกรณ ทรงแต่งตั้งองคมนตรีมาแล้ว 15 คน ประกอบด้วย 1.พล.อ.เปรม ติณสูลานนท์ ประธานองคมนตรี 2.พล.อ.สุรยุทธ์ จุลานนท์ 3. เกษม วัฒนชัย 4. พลากร สุวรรณรัฐ 5. อรรถนิติ ดิษฐอำนาจ 6. ศุภชัย ภู่งาม 7. ชาญชัย ลิขิตจิตถะ 8.พลอากาศเอกชลิต พุกผาสุข 9.พลเอกดาว์พงษ์ รัตนสุวรรณ 10.พลเอกธีรชัย นาควานิช 11.พล.อ.ไพบูลย์ คุ้มฉายา 12. วิรัช ชินวินิจกุล 13. จรัลธาดา กรรณสูต 14.พล.อ.กัมปนาท รุดดิษฐ์ และ 15.พล.ร.อ.พงษ์เทพ หนูเทพวาสนา นาน่วม ผู้สื่อข่าวที่เกาะติดข่าวเกี่ยวกับกองทัพ โพสต์ข้อความผ่านเฟซบุ๊กส่วนตัว ว่า พล.ร.อ.พงษ์เทพ รองปลัดกลาโหม เป็น ตท.16 เพื่อน พล.ร.อ.ปวิตร รุจิเทศ รองสมุหราชองครักษ์ พล.อ.เฉลิมชัย สิทธิสาท ผบทบ. พล.อ.ชัยชาญ ช้างมงคลปลัดกห.‬และพลอากาศเอกจอม รุ่งสว่าง ผบ.ทอ. เป็นนักเรียนนายเรือ รุ่นที่ 73 และปี 2553 เป็น เจ้ากรมการสื่อสารและเทคโนโลยีสารสนเทศทหารเรือ 54 เป็นเสนาธิการโรงเรียนนายเรือ ปี 55 ผู้บัญชาการฐานทัพเรือกรุงเทพ ปี 56 ผู้ช่วยเสนาธิการทหารเรือฝ่ายยุทธการ ปี 57 ผู้บัญชาการโรงเรียนนายเรือ ปี 58 ที่ปรึกษาพิเศษกองทัพเรือ ก่อนที่จะโยกย้ายตุลาคมปี 2559 เป็นรองปลัดกระทรวงกลาโหมวันเดียวกัน รายงานว่าเลขาธิการพระราชวัง รับพระราชโองการเหนือเกล้าฯ สั่งว่า สมเด็จพระเจ้าอยู่หัว ทรงพระกรุณาโปรดเกล้าฯ ให้กำหนดการพระราชพิธีทรงบำเพ็ญพระราชกุศลในอภิลักขิตสมัยคล้ายวันสวรรคต พระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 และพระราชกุศลทักษิณานุปทาน พระบรมอัฐิสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี พร้อมด้วยพระอัฐิสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พุทธศักราช 2560 มีรายการดังนี้วันศุกร์ที่ 9 มิ.ย. สมเด็จพระเจ้าอยู่หัว ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปทรงปฏิบัติพระราชกรณียกิจแทนพระองค์เวลา 16 นาฬิกา เสด็จโดยรถยนต์พระที่นั่งไปยังวัดสุทัศนเทพวราราม เสด็จเข้าพระวิหาร ทรงจุดธูปเทียนถวายนมัสการพระศรีศากยมุนี และทรงจุดธูปเทียนเครื่องราชสักการะพระบรมราชสรีรางคาร พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จออกจากพระวิหารไปทรงวางพวงมาลา และทรงจุดธูปเทียนเครื่องราชสักการะพระบรมราชานุสรณ์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร แล้วเสด็จจากวัดสุทัศนเทพวรารามไปยังพระบรมมหาราชวัง เทียบรถยนต์พระที่นั่งพระทวารเทเวศรรักษา เสด็จเข้าพระที่นั่งอมรินทรวินิจฉัย พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงจุดธูปเทียนเครื่องนมัสการบูชาพระพุทธรูปประจำพระชนมวารของพระบรมอัฐิ แล้วทรงจุดธูปเทียนเครื่องราชสักการะ ถวายบังคมพระบรมอัฐิพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระบรมอัฐิสมเด็จพระมหิตลาธิเบศร อดุลยเดชวิกรม พระบรมราชชนก และพระบรมอัฐิสมเด็จพระศรีนครินทราบรมราชชนนี พร้อมด้วยพระอัฐิสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสนครินทร์ พระสงฆ์ 20 รูปสวดพระพุทธมนต์จบ ทรงจุดธูปเทียนเครื่องทรงธรรม พระราชาคณะถวายศีลและถวายพระธรรมเทศนา
สมเด็จพระเจ้าอยู่หัว โปรดเกล้าฯ แต่งตั้ง พล.ร.อ.พงษ์เทพ หนูเทพ เป็นองคมนตรี พร้อมทั้งโปรดเกล้าฯ พระองค์โสม แทนพระองค์บำเพ็ญกุศลคล้ายวันสวรรคต ร.8 8 มิ.ย. 2560 ราชกิจจานุเบกษา เผยแพร่ ประกาศ
พงษ์เทพ หนูเทพ,พระบาทสมเด็จพระปรเมนทรมหาอานันทมหิดล,พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ,สมเด็จพระเจ้าอยู่หัวมหาวชิราลงกรณ บดินทรเทพยวรางกูร,องคมนตรี